钦定古今图书集成/理学汇编/学行典/第083卷 > 孔子家语 > 《致思》
## 钦定古今图书集成/理学汇编/学行典/第083卷 > 孔子家语 > 《致思》

孔子谓伯鱼曰：“鲤乎！吾闻可以与人终日不倦者，其
惟学焉。其容体不足观也，其勇力不足惮也，其先祖
不足称也，其族姓不足道也，终而有大名，以显闻四
方，声后裔者，岂非学者之效也？故君子不可以不学，
其容不可以不饬。不饬无类，无类失亲，失亲不忠，不
忠失礼，失礼不立。夫远而有光者，饬也；近而愈明者”，
学也。譬之污池，水潦注焉，萑苇生焉，虽或以观之，孰
知其源乎？